ඇමෙරිකා එක්සත් ජනපදයේ ෆ්ලොරීඩා ප්‍රාන්තයේ ඔර්ලැන්ඩෝ නගරයේ වයස අවුරුදු දෙකක් කුඩා දරුවකු අත් වැරදීමකින් තම පියාට වෙඩි තබා ඇතැයි විදෙස් මාධ්‍ය වාර්තා කළේය.වෙඩි තැබීමෙන් තුවාල ලැබූ පියා රෝහල් ගත කිරීමෙන් අනතුරුව මියගොස් ඇතැයි පැවැසෙයි.උණ්ඩ පිරවූ පිස්තෝලයක් දරුවා අසල තිබී ඇති බවත් එම පිස්තෝලය අතට ගත් දරුවා මෙසේ පියාට වෙඩි තබා ඇති බවත් බලධාරීහු ප්‍රකාශ කළහ.උණ්ඩ සහිත තුවක්කුවක් කුඩා දරුවකුට ගත හැකි පරිදි නොසැලකිලිමත් ලෙස තැබීම හේතුවෙන් දරුවාගේ මව වන 26 හැවිරිදි මාරි අයලාට මිනීමැරුම් චෝදනා ගොනු කර ඇත.දෙමාපියන්ගේ නොසැලකිල්ල හේතුවෙන් මෙම සිදුවීම සිදුවී ඇතැයි පොලිසිය පවසයි.911 හදිසි ඇමතුම් අංකයට ලද ඇමතුමක් මත ඔර්ලැන්ඩෝ පොලිසිය එම ස්ථානයට යන අවස්ථාවේ දරුවාගේ 26 හැවිරිදි මව වෙඩි වැදුණු පියාට කෘතීම ස්වසනය දෙමින් සිටි බව පොලිසිය ප්‍රකාශ කළේය.